laion/Wikipedia-Exotic huggingface dataset:
איניאקי פניה

איגנסיו "איניאקי" פניה סוטורס (בספרדית: Ignacio "Iñaki" Peña Sotorres; נולד ב-2 במרץ 1999 באליקנטה שבספרד) הוא כדורגלן ספרדי המשחק בעמדת השוער בקבוצת ברצלונה. פניה גדל במחלקות הנוער של אליקנטה וויאריאל, ובשנת 2012 הגיע למחלקת הנוער של ברצלונה מהלה ליגה. בעונת 2018/2019 החל פניה לשחק בברצלונה אתלטיק, קבוצת המילואים של המועדון, והחל מעונת 2020/2021 נכלל בסגל הקבוצה הראשונה של המועדון. ב-31 בינואר 2022 הושאל לגלאטסראיי עד לסוף העונה. פניה חזר לברצלונה כשחוזה ההשאלה שלו פג, וערך את הופעת הבכורה הרשמית שלו בקבוצה הראשונה תחת המאמן צ'אבי בניצחון חוץ 4–2 על ויקטוריה פלזן בליגת האלופות ב-1 בנובמבר 2022. ב-3 בינואר 2023, פניה נרשם כשחקן הקבוצה הראשונה של ברצלונה, וקיבלה את החולצה מספר 13. ב-20 בספטמבר 2024, החליף את השוער מארק-אנדרה טר שטגן שנפצע במהלך משחק נגד ויאריאל בליגה הספרדית. פניה היה חלק מסגל נבחרת ספרד עד גיל 21 בטורניר אליפות אירופה עד גיל 21. ב-8 ביוני 2021 נכלל פניה לראשונה בסגל נבחרת ספרד, בניצחון 0–4 על נבחרת ליטא במשחק ידידות, אך לא שותף במשחק. מדיה וקבצים בנושא איניאקי פניה בוויקישיתוף איניאקי פניה, ברשת החברתית אינסטגרם איניאקי פניה, באתר Transfermarkt איניאקי פניה, באתר Soccerway איניאקי פניה, באתר BDFutbol איניאקי פניה, באתר WorldFootball.net איניאקי פניה, באתר FootballDatabase.eu Iñaki Peña, más que un parapenaltis באתר מונדו דפורטיבו, 13 בדצמבר 2013 (בספרדית) FC Barcelona | Xavi confirma que Iñaki Peña y Pablo Torre serán titulares en Plzen, web.archive.org, ‏2022-11-16 Iñaki Peña officially becomes first team player and will wear number 13 shirt, www.fcbarcelona.com (באנגלית) ויאריאל נגד ברצלונה, 22/09/2024 - ערוץ הספורט, באתר m.sport5.co.il
ארנו קלימואנדו

ארנו קלימואנדו-מואינגה (בצרפתית: Arnaud Kalimuendo-Muinga; נולד ב-20 בינואר 2002 בסירן שבצרפת) הוא כדורגלן צרפתי המשחק בעמדת החלוץ בקבוצת סטאד רן. קלימואנדו הגיע למחלקת הנוער של פריז סן-ז'רמן מליגת העל הצרפתית בשנת 2012. ב-10 בספטמבר 2020 ערך קלימואנדו את הופעת הבכורה שלו במועדון, בהפסד 1-0 ללאנס במסגרת המחזור השני בליגה בעונת 2020/2021. ב-5 באוקטובר 2020 הושאל קלימואנדו ללאנס מליגת העל הצרפתית. ב-18 באוקטובר ערך קלימואנדו את הופעת הבכורה שלו במועדון, בהפסד 4-0 לליל במסגרת המחזור השביעי בליגה. ב-22 בנובמבר הוא הבקיע את שער הבכורה שלו במועדון, בניצחון 1-0 על דיז'ון במסגרת המחזור ה-11 בליגה. במהלך עונת ההשאלה בלאנס ערך קלימואנדו 28 הופעות ליגה, בהן הבקיע שבעה שערים. ב-31 באוגוסט 2021 הושאל קלימואנדו פעם נוספת למשך עונה ללאנס מליגת העל הצרפתית. בעונתו השנייה במועדון הוא ערך 32 הופעות וכבש 12 שערים. ב-11 באוגוסט 2022 עבר קלימואנדו לסטאד רן קלימואנדו היה חלק מסגל נבחרת צרפת עד גיל 21 בטורניר אליפות אירופה עד גיל 21 בשנת 2021. נכלל בסגל הנבחרת האולימפית של צרפת לטורניר הכדורגל באולימפיאדת פריז (2024). מדיה וקבצים בנושא ארנו קלימואנדו בוויקישיתוף ארנו קלימואנדו, ברשת החברתית אינסטגרם ארנו קלימואנדו, באתר Transfermarkt ארנו קלימואנדו, באתר Soccerway ארנו קלימואנדו, באתר BDFutbol ארנו קלימואנדו, באתר WorldFootball.net ארנו קלימואנדו, באתר FootballDatabase.eu ארנו קלימואנדו, באתר ESPN Lens loan for Arnaud Kalimuendo באתר הרשמי של פריז סן-ז'רמן, 31 באוגוסט 2021 (באנגלית) Arnaud Kalimuendo est Rouge et Noir !, STADE RENNAIS F.C., ‏2022-08-11 (בצרפתית) JO 2024 - Football : les quatre réservistes des Bleus déterminés, la liste définitive est connue באתר Ouest-France, ‏ 4 ביולי 2024 (בצרפתית)
דיאדומניאנוס

מרקוס אורליוס אופליוס אנטונינוס דיאדומניאנוס (בלטינית: Marcus Opellius Antoninus Diadumenianus;‏ 208 – 218) היה בנו ושותף לשלטון של הקיסר הרומי מקרינוס. מעט מאד ידוע על קורות חייו הקצרים של דיאדומניאנוס. הוא נולד ב-14 בספטמבר 208 למַרְקוּס אוֹפֶּלְיוּס סֶוֶורוּס מַקְרִינוּס שהיה מפקד המשמר הפרטוריאני של הקיסר קרקלה מקרינוס זכה לאמונו המלא של אדונו, הקיסר קרקלה, אך על פי המסופר מששמע כי נאמרה נבואה ולפיה הוא עתיד להדיח ולרשת את הקיסר הוא החליט לרצוח את הקיסר כצעד להגן על חייו מחשש שהקיסר יצווה להוציא אותו להורג משיבוא לאזניו דבר הנבואה. באביב של שנת 217 ליווה מקרינוס את קרקלה בהכנות למערכה כנגד האימפריה הפרתית, ובאפריל הוא ליווה את הקיסר בעת ביקור במקדש שנבנה בסמוך לשדה הקרב של קרב חרן, הקיסר נרצח בעת הביקור על ידי חייל מהמשמר הפרטוריאני, שמיד לאחר מכן נהרג על ידי שומרי ראשו של הקיסר. במשך מספר ימים נותרה האימפריה הרומית ללא קיסר, וב-11 באפריל הכריז מקרינוס על עצמו לקיסר ונטל לעצמו, בתמיכת הצבא הרומי, את התואר "אוגוסטוס" וכל התארים והסמכויות של השלטון, מבלי להמתין למינוי רשמי על ידי הסנאט. הנסיבות ההיסטוריות ותקופת שלטונו הקצרה גרמו לכך שמקרינוס מעולם לא הגיע לרומא כקיסר ונותר באנטיוכיה למשך תקופת שלטונו. עם ההכרזה על עצמו כקיסר הוא הוסיף את השם סוורוס לשמותיו ובכך שייך עצמו לשושלת הקיסרים הסוורים לאשתו הוא הוסיף את התואר "אוגוסטה" ולבנו בן השמונה דיאדומניאנוס (Diadumenianus) הוא הוסיף את השם "אנטוניוס" ומינה אותו לקיסר, כלומר לשליט השני במעמדו באימפריה. אף על פי שחוסר שביעות הרצון ממקרינוס הלכה והתגברה במוקדי הכוח של האימפריה הרומית הנסיבות שהביאו לנפילתו התפתחו ממקורות הקשורים לשלטון הקיסר הקודם ולכשלונו של מקרינוס מלבסס את שלטונו בהחלטיות חסרת מעצורים שהייתה מחויבת עבור קיסר חפץ חיים באימפריה הרומית. מקרינוס שלח את דודתו של קרקלה (אחותה של דומנה), יוליה מאסה, ביחד עם בנותיה ונכדיה וביניהם הקיסר לעתיד, סקסטוס ואריוס אוויטוס בסיאנוס, לגלות בעיר מולדתה אמסה (חומס). ליוליה מאסה הייתה בעלת גישה חופשית למקורות העושר של משפחתה ולמקורות הכוח בעיר ובפרובינציה, גורמים שאפשרו לה לחתור תחת מקרינוס. ב-16 במאי הכריזו חיילי הלגיון השלישי על אלאגבאלוס כאוגוסטוס. מקרינוס, שהיה מודע לעמדתו הנחותה ביחס לאויביו הרבים, נותר באנטיוכיה ושלח יחידות פרשים נאמנות על מנת לנסות ולדכא את המרד. העימות הסתיים בתבוסת פרשי מקרינוס והתחזקות המורדים שנטלו את היוזמה לידיהם, וב-8 ביוני פגשו את צבאו של מקרינוס בסמוך לעיר אנטיוכיה, במהלך הקרב איבד מקרינוס את עשתונותיו, נטש את הפיקוד ושדה הקרב וברח אל תוך העיר בתקווה למחסה אך גורש ממנה, וקרבות פרצו בין תומכיו לתושבי העיר, שבסופם נכנס אלאגבאלוס כמנצח לעיר ותפס את מקומו כשליט האימפריה. מקרינוס המשיך במנוסה לכוון רומא, במטרה לנסות ולגייס כוחות נאמנים אך נתפס בקפדוקיה והושם בכלא. בנו דיאדומניאנוס, ילד בן עשר שהוברח על ידי נאמני האוגוסטוס לאימפריה הפרתית בתקווה למקלט מחוץ לטווח ידי השליט החדש, נלכד אף הוא והוצא להורג. מקרינוס ניסה להימלט ממאסרו אך נפצע, נלכד והוצא להורג בקפדוקיה. ראשי האב ובנו נכרתו והובאו לפני אלאגבאלוס. מדיה וקבצים בנושא דיאדומניאנוס בוויקישיתוף
נתנאל צ'ונה

נתנאל צ'ונה (7 בדצמבר 1989 – 10 בדצמבר 2019) היה ראפר ישראלי. צ'ונה נולד ב-1989 בירושלים וגדל במעלה אדומים. הוא למד בישיבה בירושלים. את אביו הכיר רק בגיל 12, מכיוון שהאב שהה במאסר עקב עבירות סמים ואלימות. כשהיה בן 13 נפטר אביו ממחלת הסרטן, בעודו במאסר. בעקבות מותו של האב עזב צ'ונה את הישיבה ואת הדת. אז נחשף לעולם ההיפ הופ והראפ. החל לשיר בגיל 14 בהשפעת אמנים כטופאק שאקור ואמינם. לדברי צ'ונה, חש כעס גדול על העוול שנגרם לאביו ומתוך כעס זה החל לכתוב וליצור. שנה לאחר מכן, החל להקליט חומרים. במהלך שירותו הצבאי, חלה הידרדרות במצבו, כאשר כאבים מהם סבל עקב מחלת פרקים, פורשו ככאבים פסיכוסומטיים על ידי הרופאים שנתנו לו כדורי קלונקס. על כך כתב צ'ונה: "בצבא, הם ירקו, וזרקו, רק נתנו כדורים מרדימים", ותקופה מסוימת צ'ונה אף הוציא שירים תחת הכינוי 'קלונקס'. בשיריו מספר צ'ונה בפתיחות על חוויות החיים הקשות שעבר: ילדות בבית שיש בו אלימות ("ברגע שבחרת להרביץ לה היא שקעה"), שירות צבאי קשה ("הייתי ילד רגיל, הצבא הזה הרג אותי"), אשפוזים במחלקה פסיכיאטרית סגורה ונטילת כמות גדולה של כדורים פסיכיאטרים ("כמה ליתיום! תן לו 1,200. תהרוג אותו לאט לאט"). ב-2013 הוציא את אלבום הבכורה שלו, "חזרה כפייתית". באותה שנה הוציא גם את אלבומו השני, "כניעה אלטרואיסטית". ב-2014 הוציא את אלבום האוסף, "מחלקה סגורה יום ד'". ב-10 בדצמבר 2019, שלושה ימים לאחר יום הולדתו ה-30, נפטר לאחר שלקה בדום לב. ב-29 באוגוסט 2021 יצא לאור האלבום "צ'ונהלוגיה", המבוסס על הקלטות וסקיצות לאלבום חדש שנמצא בעיזבונו. 2013: חזרה כפייתית 2013: כניעה אלטרואיסטית 2021: צ'ונהלוגיה 2014: מחלקה סגורה יום ד' 2018: למדנו איך לשרוד במבוך 2018: בדרך לגיהנום 2018: ממשיכים ללכת 2019: תוהו ובוהו "הכירו את צ'ונהמאן", ב"אתר תדר הראסטה" מתן שרון, ‏זוכרים את נתנאל: "זה הזמן להראות לצ'ונה מקסימום אהבה", באתר ‏מאקו‏, 14 בפברואר 2020 ראו: מיכאלה חזני, "אין ראפרים כאלה, זה אחד בדור": האלבום האחרון של נתנאל צ'ונה, באתר ynet, 30 באוגוסט 2021 הכירו את צ'ונהמאן, באתר תדר הראסטה, ‏2016-12-26
אמין גואירי

אמין פריד גואירי (בצרפתית: Amine Ferid Gouiri; נולד ב-16 בפברואר 2000 בבורגואן-ז'לייה שבצרפת) הוא כדורגלן צרפתי-אלג'יראי המשחק בעמדת החלוץ בקבוצת סטאד רן מליגת העל הצרפתית ובנבחרת אלג'יריה. גואירי הגיע למחלקת הנוער של אולימפיק ליון מליגת העל הצרפתית בשנת 2013, ובשנת 2017 חתם על חוזה מקצועי ראשון במועדון. הוא שיחק בעיקר בקבוצת המילואים של המועדון. ב-19 בנובמבר 2017 ערך גואירי את הופעת הבכורה שלו בקבוצה הראשונה של המועדון, בתיקו 0-0 נגד מונפלייה במסגרת המחזור ה-13 בליגה לעונת 2017/2018. בסך הכל ערך גואירי שמונה הופעות ליגה במועדון, מבלי להבקיע שער. ב-1 ביולי 2020 חתם גואירי על חוזה לארבע עונות בניס מליגת העל הצרפתית. ב-23 באוגוסט ערך גואירי את הופעת הבכורה שלו במועדון, כשהבקיע צמד שערי בכורה בניצחון 2-1 על לאנס במסגרת המחזור הראשון בליגה לעונת 2020/2021. בעונתו הראשונה במועדון ערך גואירי 34 הופעות ליגה, בהן הבקיע 12 שערים. גואירי היה מלך השערים של טורניר אליפות אירופה עד גיל 17 שנערך בשנת 2017. גואירי היה חלק מסגל נבחרת צרפת עד גיל 21 בטורניר אליפות אירופה עד גיל 21 בשנת 2021, וערך ארבע הופעות בטורניר. ב-12 באוקטובר 2023 ערך גואירי את הופעת הבכורה שלו בנבחרת אלג'יריה, בניצחון 5-1 על נבחרת כף ורדה במשחק ידידות. נכלל בסגל נבחרת אלג'יריה לטורניר גביע אפריקה לאומות 2023, אולם בהמשך נגרע מהסגל. מדיה וקבצים בנושא אמין גואירי בוויקישיתוף אמין גואירי, ברשת החברתית אקס (טוויטר) אמין גואירי, באתר Transfermarkt אמין גואירי, באתר Soccerway אמין גואירי, באתר BDFutbol אמין גואירי, באתר WorldFootball.net אמין גואירי, באתר National Football Teams אמין גואירי, באתר FootballDatabase.eu אמין גואירי, באתר ESPN ACADÉMIE : COMME AMINE GOUIRI, MAXENCE CAQUERET SIGNE UN CONTRAT STAGIAIRE DE 3 ANS באתר הרשמי של אולימפיק ליון, 3 ביולי 2017 (בצרפתית) ÉQUIPE NATIONALE : AMINE GOUIRI QUITTE LA SÉLECTION POUR CAUSE DE BLESSURE באתר הרשמי של פדרציית הכדורגל האלג'יראית, 1 בינואר 2024 (בצרפתית)
בנואה בדיאשיל

בנואה בדיאשיל מוקינאי (בצרפתית: Benoît Badiashile Mukinayi; נולד ב-26 במרץ 2001 בלימוז' שבצרפת) הוא כדורגלן צרפתי המשחק בעמדת הבלם בקבוצת צ'לסי מהפרמייר ליג. בדיאשיל הגיע למחלקת הנוער של מונקו מליגת העל הצרפתית בשנת 2016, וב-5 בפברואר 2018 חתם על החוזה המקצועני הראשון שלו במועדון. ב-11 בנובמבר 2018 ערך בדיאשיל את הופעת הבכורה שלו בקבוצה הראשונה של המועדון, בהפסד 4-0 לפריז סן-ז'רמן במסגרת המחזור ה-13 בליגה לעונת 2018/2019. ב-16 בינואר 2019 הבקיע את שער הבכורה שלו במועדון, בתיקו 1-1 נגד ניס במסגרת המחזור ה-17 בליגה. בסך הכל בדיאשיל ערך בשלוש העונות הראשונות שלו בקבוצה הראשונה של המועדון 71 הופעות ליגה, והבקיע שלושה שערים. ב-5 בינואר 2023 חתם בדיאשיל על חוזה ל-7 שנים וחצי בצ'לסי מהפרמייר ליג. בדיאשיל היה חלק מסגל נבחרת צרפת עד גיל 21 בטורניר אליפות אירופה עד גיל 21 בשנת 2021, וערך שתי הופעות בטורניר. ב-23 בספטמבר 2022 ערך את הופעתו הבכורה בנבחרת הבוגרת בניצחון 2-0 על אוסטריה בליגת האומות 2022/2023. מדיה וקבצים בנושא בנואה בדיאשיל בוויקישיתוף בנואה בדיאשיל, ברשת החברתית אקס (טוויטר) בנואה בדיאשיל, באתר Transfermarkt בנואה בדיאשיל, באתר Soccerway בנואה בדיאשיל, באתר BDFutbol בנואה בדיאשיל, באתר WorldFootball.net בנואה בדיאשיל, באתר National Football Teams בנואה בדיאשיל, באתר FootballDatabase.eu בנואה בדיאשיל, באתר ESPN benoit-badiashile באתר הרשמי של מונקו (בצרפתית)
סאליי

סאליי (בלטינית: Salii) היה שמם של "הכוהנים המקפצים מרס שמם נגזר מהמילה saliō שפירושה "לקפוץ". הפולחן הובא לרומא לכאורה על ידי המלך נומה פומפיליוס שהיה מלכה האגדי השני של רומא. על פי המסורת הרומאית המלך נומה פומפיליוס שם לעצמו מטרה לשנות את החוקה הרומאית שעוצבה בכוח הזרוע, וכדי לעשות זאת הוא הבין שעליו לסיים את המלחמות ועל פי האגדה היה אחראי למספר רפורמות במנהגים בפולחן ובדת הרומאית. חלוקת לוח השנה הרומי ל-12 חודשים וקביעת ימי חול ומנוחה. הקמת חבר הכוהנות של הבתולות הוסטליות. הקמת חבר הכוהנים (פלאמנים) ליופיטר, מרס וקווירינוס. הקמת משרת הפונטיפקס מקסימוס (Pontifex Maximus). מינוי 12 הסאליי (Salii) שהיו אחראים לנשיאת 12 המגנים הקדושים ה"אנקיליה" (Ancilia). המגן הראשון לפי המסורת נשלח על ידי האל מארס (כסימן להעדפת האל את המלך הנוכחי) לגבעת הפאלאטיום ועליו היו חקוקות נבואות לגבי עתיד העיר. נומה שכפל את המגנים והביאם לתצוגה. 12 הכוהנים היו קבוצה של גברים צעירים ממעמד הפטריקים (בלטינית: patricii) קבוצה חברתית ששמה היה במקור לציון המעמד הגבוה ברומא העתיקה אך בתקופת האימפריה הרומית המאוחרת שימש המונח לתיאור תואר מיוחד, פטריקיוס (patricius), של בכיר בחצר המלכותית. הם היו לבושים כלוחמים מהתקופה הארכאית עם טוניקה רקומה, שריון קצר ומעיל עליון מסורתי בצבע אדום (paludamentum) הם נשאו חרב ולבשו קסדה מחודדת. הכהנים היו צריכים להיות אנשים ש2 ההורים שלהם עדיין בחיים והם נבחרו לתפקיד בהצבעה. לאחריותם נמסרו 12 מגינים מברונזה שצורתם כמו הספרה 8. על פי המסורת מגן אחד נפל מהשמיים בעת שלטונו של נומה פומפיליוס ו-11 הועתקו על מנת להגן על זהותו של המגן המקורי, הנבואה המסורתית קבעה כי כל זמן שהמגן המקורי יישאר בידי הרומאים הם יהיו אדוני הארץ. כל שנה בחודש מרץ הסאליי היו צועדים מסביב לרומא, ושרים מזמור "קרמן סאליאר" (Carmen Saliare) ובוא תיאור לירי של המיתוס על המלך נומה והמגן השמימי. ההיסטוריון הרומאי אובידיוס בן המאה הראשונה לספירה מציין בספרו כי הטקס של הכהנים הקופצים מיושן וקשה להבנה. הטקסים הסתיימו במשתה מפואר. מדיה וקבצים בנושא סאליי בוויקישיתוף סאליי, באתר אנציקלופדיה בריטניקה (באנגלית) ערך זה הוא קצרמר בנושא רומא העתיקה. אתם מוזמנים לתרום לוויקיפדיה ולהרחיב אותו.
אגרצ'הי

אגרצ'הי (בהונגרית: Egercsehi) הוא כפר גדול במחוז הווש בצפון מזרח הונגריה. עד לשואה הייתה בו קהילה יהודית. כמו יישובים רבים באירופה גם באגרצ'הי מספר התושבים נמצא בירידה. כך, בשנת 1990 חיו בכפר 1,568 תושבים ובשנת 2021 רק 1,281 תושבים. האזור היה מיושב לסירוגין מהמאה ה-13. יהודים חיו באגרצ'הי במאה ה-18 ובמאה ה-19 עד שנת 1944 אז נרצחו רוב יושבי הכפר בשואת יהודי הונגריה. באזור הכפר רוכזו יהודים רבים מהסביבה ביניהם יהודי קאל ופטרוואשארה. מדיה וקבצים בנושא אגרצ'הי בוויקישיתוף אתר האינטרנט הרשמי של אגרצ'הי (בהונגרית) נתוני הכפר באתר הלמ"ס ההונגרי תיעוד יהודי אגרצ'הי שנרצחו בשואה קהילת קאל בפנקס הקהילות הונגריה קהילת פטרוואשארה בפנקס הקהילות הונגריה מפקדי האוכלוסין של יהודי הונגריה, 1993
נלסון מונטה

נלסון מאסדו מונטה (בפורטוגזית: Nélson Macedo Monte; נולד ב-30 ביולי 1995 בוילה דו קונדה שבפורטוגל) הוא כדורגלן פורטוגזי המשחק בעמדת הבלם בקבוצת אלמריה מהליגה הספרדית השנייה. מונטה גדל במחלקת הנוער של בנפיקה ליסבון, ובשנת 2012 חתם במחלקת הנוער של ריו אבה מליגת העל הפורטוגלית. ב-12 באפריל 2014 הוא ערך את הופעת הבכורה שלו במועדון, בהפסד 1–2 לאולהאננסה במסגרת המחזור ה-27 בליגה לעונת 2013/2014. במשך שמונה עונות בקבוצה הבוגרת של המועדון, כולן בליגת העל הפורטוגלית, ערך מונטה 103 הופעות ליגה. בתום עונת 2020/2021 ירדה קבוצתו לליגה הפורטוגלית השנייה. בקיץ 2021 חתם בדניפרו-1 מליגת העל האוקראינית. בפברואר 2022 החלה הפלישה הרוסית לאוקראינה ומונטה ברח לרומניה ממנה טס בחזרה למולדתו. ב-7 במרץ 2022 הכריזה פיפ"א על הקפאת החוזים של הקבוצות האוקראיניות עם השחקנים הזרים ואנשי צוות המקצועי זרים בעקבות הפלישה עד לסיום העונה וכעבור שבוע מונטה הצטרף לאלמריה מהליגה השנייה בספרד עד לסיום העונה. נלסון מונטה, באתר Transfermarkt נלסון מונטה, באתר Soccerway נלסון מונטה, באתר WorldFootball.net נלסון מונטה, באתר FootballDatabase.eu Nelson Monte reforça o FC Porto באתר RTP, ‏ 1 בפברואר 2016 (בפורטוגזית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "נלסון מונטה".
אאלן

אאלן (בגרמנית: Aalen) היא עיר במזרח מדינת באדן-וירטמברג בגרמניה, אשר נוסדה במאה ה-7 לספירה, היא בירת מחוז אוסטאלבקרייס (Ostalbkreis) והעיר הגדולה ביותר בו. היא גם העיר הגדולה ביותר בווירטמברג המזרחית. מאז 1956, לאאלן היה מעמד של גרוסה קרייזשטאדט (עיר מחוז ראשית). העיר ידועה בשל הבתים הרבים הבנויים חלקית מעץ שנבנו מהמאה ה-16 עד המאה ה-18. שטחה של אאלן הוא 146.63 קמ"ר, והיא מדורגת במקום ה-7 בשטחה בבאדן-וירטמברג ובמקום השני באזור הממשלתי של שטוטגרט, אחרי שטוטגרט. אוכלוסיית אאלן מונה כ-68,000 תושבים, והיא העיר ה-15 המאוכלסת ביותר בבאדן-וירטמברג. אאלן נמצאת בשטחו העליון של נהר קוכר, למרגלות היורה השוואבית השוכנת מדרום-מזרח לעיר, ובקרבת הנופים ההרריים של גבעות אלוונגן מצפון והוולנד מצפון-מערב. מצפון מערב לעיר נמצא היער השוואבי-פרנקוני, חלק ממישורי קופר-ליאס השוואביים. מדרום-מערבה של העיר נמצא האלבוך, וממזרחה הרטספלד (גר'), שניהם חלקים מהיורה השוואבית. אאלן נמצאת כ-70 קילומטרים ממזרח לשטוטגרט ו-48 קילומטרים מצפון לאולם (Ulm). העיר אאלן, הייתה עיר קיסרית גרמנית באימפריה הרומית הקדושה. העיר הקיסרית החופשית אאלן התקיימה משנת 1360 עד 1803. בשנת 1803 שולבה העיר לווירטמברג, שהפכה לממלכת וירטמברג בשנת 1806. בתקופת המהפכה התעשייתית, גדלה אאלן והוקמו בה מפעלים ומסילות רכבת במאה ה-19. רוב מסילות הרכבת שהוקמו באאלן עדיין בשימוש כיום. באפריל 1945 הופצצה העיר, בעיקר באזור התחנה, על ידי כלי טיס של בעלות הברית. הפצצות אלה גרמו למקרי מוות רבים ולנזק גדול. הונגריה טטבאניה, הונגריה (מ־1987) מדיה וקבצים בנושא אאלן בוויקישיתוף אתר האינטרנט הרשמי של אאלן (בגרמנית) אאלן, באתר אנציקלופדיה בריטניקה (באנגלית) אאלן, ברשת החברתית פייסבוק אאלן, ברשת החברתית אינסטגרם אאלן, סרטונים בערוץ היוטיוב David Munro, The Oxford Dictionary of the World, Oxford University Press, 1995, ISBN 978-0-19-866184-9. (באנגלית) Karlheinz Bauer, Peter Kruppa, Aalen: Geschichte und Kultur zwischen Welland und Härtsfeld, Theiss, 1983, ISBN 978-3-8062-0321-9. (בגרמנית)
פנולוגיה (מדע)

פנולוגיה (Phenology) הוא המדע העוסק בחקר התופעות המחזוריות בטבע. התחום כולל את מעגל החיים של היצורים כמו עונת הרבייה, נדידה, ועוד; וכן עולם הצומח, הנביטה, הלבלוב והפריחה ועוד; תוך התייחסות לגורמים בסביבתם החיצונית. בבוטניקה, הפנולוגיה היא סך כל התכונות של הצמח שקשורות למחזור החיים שלו ביחס לעונות השנה, דוגמת מועדי הפריחה וההבשלה, השרת עלים וכו', וכן התכונות הפלסטיות (הגמישות, המשתנות) של הצמח. המאמר "פנולוגיה – התאמות של צמחי החורש לסביבה", מאת א. פרובולוצקי, ג. פולק, א. לחמן – מתוך הספרייה הווירטואלית של מט"ח. Seasonal Branch Nutreit Dynamics in Two Mediteranean Woody Shrubs With Contrasted Fenology. by Milla et al. 2004 – מתוך Annals Of Botany, Oxford Journals ערך זה הוא קצרמר בנושא מדעים. אתם מוזמנים לתרום לוויקיפדיה ולהרחיב אותו.
דרפנוזאורוס

דרפנוזאורוס (שם מדעי: Drepanosaurus; מילולית: "לטאת מגל") הוא סוג של זוחל דיאפסידי קטן מקבוצת הפרוטורוזאוריה אשר חי במשך הטריאס העליון. המאובנים שלו התגלו באיטליה וכנראה גם בארצות הברית, סביב ניו מקסיקו וניו ג'רזי, והם תוארו למדע ב-1979 בידי החוקר גיובני פינה (Giovanni Pinna). זוחל דמוי-לטאה זה הגיע לאורך 45 עד 50 סנטימטרים והיה קרוב ללפידוזאורים המודרניים ובנוסף היה כנראה שוכן עצים בעל זנב מסתלסל כשל זיקית ועצמות עצם הגומד דמויות מגל, מהם קיבל את שמו. נמצאו ממנו רק שרידי גוף וזנב אך ללא גולגולת או צוואר, כך שקשה לשער איך התקיים. עם זאת מבנה החוליות מזכיר למספר חוקרים גוף של דוב נמלים וייתכן שהתנהל בצורה דומה והיה אוכל נמלים בעל לשון ארוכה וטפרים חזקים ומעוקלים. חוקרים אחרים סוברים שהיה צמחוני בעל זנב כשל קוף עכביש ומכנים אותו "לטאת קוף" וכמה חוקרים אף סוברים שחי במים. זוחל זה היה קרובו הרחוק של הלונגיסקואמה בעל החוליות הזקורות. מדיה וקבצים בנושא דרפנוזאורוס בוויקישיתוף דרפנוזאורוס, באתר האנציקלופדיה של החיים (באנגלית) דרפנוזאורוס, באתר GBIF (באנגלית) מאובן דרפנוזאורוס מאובן דרפנוזאורוס
גריררפטון

גריררפטון (שם מדעי: Greererpeton; מילולית: "הזחלן של גריר (אנ')") הוא סוג של יצור קדום מסדרת האיכתיוסטגאים שחי בקרבון המיסיסיפי באמריקה הצפונית לפני 345 עד 328 מיליון שנה מזמננו. הוא תואר למדע ב-1969 בידי החוקר אלפרד רומר (אנ') ונכלל בו מין אחד - Greererpeton burkemorani. יצור זה היה דומה לסלמנדרת ענק במראהו אך בעל גולגולת שטוחה באורך 18 ס"מ וכנראה שהיה מותאם יותר לחיים מימיים. הוא הגיע לאורך 1.5 מטר ובעל ראש גדול, זנב שהכיל שליש מאורכו בעל 12 חוליות והיה בעל גפיים קצרות עם מעט אצבעות. עם זאת הוא היה מפותח יותר מדו-חיים דמויי דגים כמו הקרסיגירינוס. ככל הנראה יצור זה התקיים בביצות ובנהרות קדומים והתקדם באיטיות, ארב לטרף חולף בקרקעית המים. הוא היה יצור מיימי, דבר שמוכח מחללים בצידי הגוף בהם היו חיישני מערכת קו הצד שמתאימה לחיות מימיות. ייתכן אפילו שהיה בעל זימים פנימיים לצד הגולגולת. הוא גם הזיז את זנבו מצד לצד בדומה לדג יותר מאשר סלמנדרה מודרנית. מדיה וקבצים בנושא גריררפטון בוויקישיתוף גריררפטון, באתר GBIF (באנגלית)
גיא דוידסון

גיא דוידסון (נולד ב־16 בדצמבר 1977[דרוש מקור]) הוא קצין בצה"ל בדרגת תת-אלוף, כיהן כמפקד בסיס חצרים. דוידסון התגייס ב-1996 וסיים קורס טיס מספר 137 ב-1998 במגמת קרב. שירת כטייס מטוסי F-15 איגל בטייסת 106. ב-2009 מונה למפקד טייסת ראשוני קרב בבית הספר לטיסה. ב-2012 הועלה לדרגת סגן אלוף ומונה למפקד טייסת 117 – "טייסת הסילון הראשונה". שירת כראש ענף במחלקת התקפה במטה חיל האוויר. ב-2016 מונה למפקד מקדונל דאגלס F-15 איגל – "טייסת הפטישים". ב-2018 הועלה לדרגת אלוף-משנה ומונה לראש מחלקת התקפה אווירית בלהק מבצעי אוויר. באוגוסט 2021 הועלה לדרגת תת-אלוף ומונה למפקד בסיס חצרים. בספטמבר 2024 סיים את תפקידו כמפקד בסיס חצרים. דוידסון נשוי ואב לארבעה. בעל תואר ראשון במנהל עסקים מהמכללה למינהל ובעל תואר שני במדע המדינה מהמכללה לביטחון לאומי. מדיה וקבצים בנושא גיא דוידסון בוויקישיתוף מפקד חדש לבסיס חצרים: תא"ל גיא דוידסון, באתר חיל האוויר הישראלי ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
מענק כספי

מענק כספי הוא כסף הניתן על ידי גורם, לעיתים קרובות, גוף ציבורי, קרן צדקה או מוסד מיוחד למתן מענקים ליחיד או לגוף אחר (בדרך כלל ארגון ללא מטרות רווח, לעיתים עסק או גוף ממשלתי מקומי) עבור מטרה ספציפית הקשורה לתועלת הציבור. להבדיל מהלוואות, לא מחזירים מענקים כספיים. המענק הוא תרומה כספית. האדם או הגוף המקצה את המענק משמש כתורם כספי המענק למקבל המענק. גופים כלכליים כגון חברות או משקי בית פרטיים זכאים לקבל מענקים כספיים. המענקים יכולים להינתן עם החזר מותנה או ללא תנאי כלל. בישראל ניתן מענק שחרור לחיילים משוחררים על ידי האגף והקרן לחיילים משוחררים. עדויות אקונומטריות מראות כי מענקים ציבוריים לחברות יכולים ליצור תוספת במשרות, מכירות, ערך מוסף, חדשנות והון. זיכיון (ממשל) מלגה (חינוך) Wolf, Sandra. Bilanzierung von Zuschüssen nach HGB und IFRS. Vol. 24. Springer-Verlag, 2010. Grants.gov United States Government Grant Resource European Commission European Union Contracts and Grants Joachim S. Tanski, Internationale Rechnungslegungsstandards: IFRS/IAS Schritt für Schritt. Vol. 50852. Vahlen, 2005, S. 309 Emil Hübner/Ursula Münch, Das politische System der USA: eine Einführung. Vol. 395. CH Beck, 2003, S. 29 Matthias Alber/Karsten Melzer/Birgit Reindl/Johannes Rümelin/Thomas Scheel, Crashkurs Steuerrecht: Prüfung 2013. Schäffer-Poeschel. ISBN 978-3791032870. S. 594 Wolfram Scheffler, Besteuerung von Unternehmen II, Steuerbilanz und Vermögensaufstellung, 5. Auflage, Heidelberg, 2007, S. 176 Günter Wöhe, Einführung in die Allgemeine Betriebswirtschaftslehre, 25. Auflage, 2013, S. 30 Ottmar Schneck, Lexikon der Betriebswirtschaft, 2012, o. S. Howell, Sabrina T. (2017). "Financing Innovation: Evidence from R&D Grants". American Economic Review. 107 (4): 1136–1164. doi:10.1257/aer.20150808. Dvouletý, Ondřej; Srhoj, Stjepan; Pantea, Smaranda (2020). "Public SME grants and firm performance in European Union: A systematic review of empirical evidence". Small Business Economics: 1–21. doi:10.1007/s11187-019-00306-x. Srhoj, Stjepan; Vitezić, Vanja; Walde, Janette (2021). "Do small public grants boost tourism firms' performance?". Tourism Economics: 1–18. doi:10.1177/1354816621994436. ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו.
אגרסלוק

אגרסלוק (בהונגרית: Egerszalók) הוא כפר גדול במחוז הווש בצפון מזרח הונגריה. הכפר ממוקם 5 קילומטרים מאגר. והאזור כולו היה מיושב לסירוגין כבר מהתיישבות המדיארים במרכז אירופה. בחלקו הדרומי של הכפר יש מים הזורמים מצלע הר בחום של 65–68 מעלות צלזיוס ומכילים שלל מינרלים, סידן, נתרן ומגנזיום ובעלי סגולות רפואיות. המים סווגו כמרפאים בשנת 1992 על ידי משרד הבריאות. מתוך הכרה בערך שלו, הכפר הוא כיום מרכז תיירות רפואית בדגש על הספא. אל המים המרפאים של הכפר באים הרבה אנשים והם מסייעים בעיקר עבור אנשים עם פציעות עצם, מפרקים וראומטיזם. בנוסף יש בכפר אגם דיג גדול. בשנת 1880 חיו בכפר 5 יהודים וחלק מיהודי הכפר נרצחו בשואת יהודי הונגריה. מדיה וקבצים בנושא אגרסלוק בוויקישיתוף אתר האינטרנט הרשמי של אגרסלוק נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993 תיעוד יהודי אגרסלוק שנרצחו בשואה
אגרסולאט

אגרסולאט (בהונגרית: Egerszólát) הוא כפר במחוז הווש בצפון מזרח הונגריה. הכפר ממוקם 12 קילומטרים מערבית לאגר. כמו יישובים רבים באירופה גם באגרסולאט מספר התושבים נמצא בירידה. כך, בשנת 1990 היה מספר התושבים 1,088 ובשנת 2021 רק 1,034 תושבים. התיעוד המוקדם ביותר של הכפר מתוארך לשנת 1248 ומאז האזור היה מיושב לסירוגין. בשנת 1840 חיו בכפר שישה יהודים, בשנת 1880 חיו 21 יהודים ובשנת 1910 חיו 15 יהודים חלק מיהודי הכפר נרצחו בשואת יהודי הונגריה. מדיה וקבצים בנושא אגרסולאט בוויקישיתוף אתר האינטרנט הרשמי של אגרסולאט נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993 תיעוד יהודי אגרסולאט שנרצחו בשואה